b"\n_START_ARTICLE_\nMladinska knjiga\n_START_PARAGRAPH_\nMladinska knjiga je slovenska zalo\xc5\xbeba, ustanovljena leta 1945. 20 let kasneje, torej leta 1965, so se za\xc4\x8dela prva sodelovanja s tujimi dr\xc5\xbeavami. Leta 1968 so se odprli oddelki v Zagrebu. Leta 1974 je za\xc4\x8del poslovati prvi knji\xc5\xbeni klub v Sloveniji, imenovan Svet knjige. Leta 1990 je postala Mladinska knjiga delni\xc5\xa1ka dru\xc5\xbeba. Leto 2004 je zaznamoval za\xc4\x8detek partnerstva z dru\xc5\xbebo Reader's Digest. _NEWLINE_Leta 2005 se je oblikovala Skupina Mladinska knjiga: Mladinska knjiga Zalo\xc5\xbeba, Mladinska knjiga Trgovina, Cankarjeva zalo\xc5\xbeba, MK Logistika, CTJ, Lipa Koper; Mozaik knjiga, MK Beograd, MK Skopje, MK Sarajevo, MK Knji\xc5\xbearstvo Split, MK Sofija. V skupini Mladinska knjiga je po podatkih zaposlenih iz leta 2011 1421  sodelavcev.\n_START_SECTION_\nZbirke in projekti\n_START_PARAGRAPH_\nNajpomembnej\xc5\xa1e izdaje in knji\xc5\xbene zbirke Mladinske knjige in njihov za\xc4\x8detek izhajanja: Mladi oder (1945), Sinji galeb (1952), \xc4\x8cebelica (1953), Kondor (1956), Zlata ptica (1956), Najdihojca (1958), Levstikov hram (1959), Kultura (1963), Zenit (1964), Moja knji\xc5\xbenica (1965), Biseri (1966), Monumenta Litterarum Slovenicarum (1966), Na\xc5\xa1a beseda (1967), Jezikovni te\xc4\x8daj z gramofonskimi plo\xc5\xa1\xc4\x8dami za otroke (1967), Velike slikanice (1967), \xc4\x8clovek in narava (1968), Lirika (1970), Muzeji sveta (1971), Nova slovenska knjiga (1971), Zlata knjiga (1973), Mladi vede\xc5\xbe (1973), Humor (1974), Odisej (1974), Mala slikanica (1974), Krog (1974), Deteljica (1975), Beseda sodobnih jugoslovanskih pisateljev (1975), Pelikan (1975), Zlata slikanica (1975), Potopisi (1975), Odkritja in raziskovanja (1976), Vezi (1980), Veliki priro\xc4\x8dniki (1983), Hram (1984), Pisanice (1985), Oddih (1987), Cicibanov vrtiljak (1987), Pet prijateljev (1988), \xc5\xbdamet (1988), Muren\xc4\x8dki, (1986), Jubilejna zbirka (1986), Dru\xc5\xbeinska psiholo\xc5\xa1ka knji\xc5\xbenica (1986), Kako so \xc5\xbeiveli (1989), Za zdravo \xc5\xbeivljenje (1989), Slovenija (1990), Shakespeare (1991), Cicero (1991), Premiki (1992), Domen (1992, Blazno resno o \xe2\x80\xa6 (1993), Klasiki Kondorja (1994), Mojstri klasi\xc4\x8dne glasbe (1994), Knjigo\xc5\xbeer (1995), Andersenovi nagrajenci (1995), Svetlanov\xc4\x8dki (1995), Cicibanova zbirka (1995), Spomini in izpovedi (1996), Lipa zelenela je (1997), Veliki ve\xc4\x8dni romani (1997), Veliki pravlji\xc4\x8darji (1997), Turisti\xc4\x8dni vodniki (1997), \xc5\xbdlabudron (1998), Mojstri lirike (1998), Mala \xc4\x8darovnica Lili (2000), Zdravje iz narave (2000), Anica (2001), Srednji svet (2002), Kapu\xc4\x8dino (2002), Ogledalo (2002), Slovenija na dlani (2003), Kapitan Gatnik (2003), Roman (2004), Slovensko izro\xc4\x8dilo (2004), Album (2004), Miti (2005), Enigma (2005), Esenca (2006), Nova Lirika (2006), Krimi (2007), \xc5\xbdepnice, Deset naj (2007)_NEWLINE_Najstarej\xc5\xa1e knji\xc5\xbene zbirke: Sinji galeb, Odisej, \xc4\x8cebelica, Pisanice, Kondor, Lirika, Nova slovenska knjiga.\n_START_SECTION_\nPriznanja\n_START_PARAGRAPH_\nLeta 2002 je zalo\xc5\xbeba prejela zlati \xc4\x8dastni znak svobode Republike Slovenije za uresni\xc4\x8ditev projekta Enciklopedije Slovenije."